Jihar Bauchi: An Haramta Zanga Zanga, Gangamin Murnar Lashe Zabe - AREWA.ng - Nigeria news.
Jihar Bauchi: An Haramta Zanga Zanga, Gangamin Murnar Lashe Zabe
Wasu ‘yan Najeriya a lokacin da suke murnar lashe zabe a 2019
‘Yan sanda a jihar Bauchi sun haramta duk wani nau’in gudanar da zanga zanga da ta shafi batun siyasa.
Wannan sanarwan ta biyo bayan zanga zangar lumana ce wanda kungiyoyi iri daban -daban suka dauki tsawon kwanaki uku suna gudanarwa da nufin tilastawa hukumar zabe ta INEC ta bayyana sakamakon zaben gwamna wanda Jam’iyar PDP ta samu rinjayen kuri’u.
Amma hukumar zaben INEC ta sanar cewa zaben bai kammala ba, ta kuma saka 23 na wannan wata a matsayin ranar da za a sake zaben karamar hukumar Tafawa Balewa da ake takaddama akai.
Kakakin hukumar ‘yan sandan jihar Bauchin, DSP Kamal Datti, ya ce gudanar da zanga zangar ka iya rikidewa zuwa wani abu da ba zai yi kyau ba ga zaman lafiyan jihar.
Alhaji Yanuwa Zainabari, Sakataren watsa labarai na jam’iyar PDP a jihar Bauchin ya nuna alhininsa kan yadda INEC ta ayyana zaben a matsayin wanda bai kammala ba, yana jaddada cewa su za su samu nasara.
Ita ma jam’iyar APC mai mulki a jihar, sakataren kwamitin yakin neman zaben gwamnan, Alhaji Balarabe Shehu Elelah ya ce a shirya suke domin shiga zaben da za’a saken.
Related Topics:2019 electionbauchigov. m.a.
An gama aikin ceto mutanen da ke ƙarƙashin ginin benen da ya rufta a Lagos
Supplementary elections: Police announce restriction
Dan bindiga ya bude wuta a jirgin kasa
‘Yan sanda masu yaki da ta’addanci a wurin da aka kai harin
Wani dan bindiga ya bude wuta a cikin wani jirgin kasa a birnin Utretch da ke kasar Netherlands
Mutane da yawa sun samu raunuka kuma ana tunanin daya ya mutu a harbin da aka yi da misalin karfe goma da minti arba’in da biyar agogon kasar wato karfe tara da minti arba’in da biyar kenan agogon a kusa da titin Oktoberplein.
‘Yan sanda sun ce dan bindigar ya tsere. An dakatar da ayyukan jiragen kasa kuma an umarci makarantu da su rufe kofofinsu.
‘Yan Sandan da ke yaki da ta’addanci sun bayyana cewa “harin ta’addanci ne”.
Firayim ministan kasar Mark Rutte ya ce ya shiga matsananciyar damuwa kuma ya soke zaman tattaunawarsa da sauran jami’an gwamnati na mako-mako.
Rahotanni sun bayyana cewa jami’an tsaro sun umarci babban asibitin koyarwa na Utrecht da ya bude dukkan dakunan bayar da taimakon gaggawa don kula da wadanda suka samu raunuka.
Wani ganau ya bayyana wa manema labarai cewa “wani mutum ne ya fara harbi ta ko’ina”.
Wani kuma ya bayyana cewa ya ga wata mace da jini a hannuwanta da kayanta.
“Na sanya ta a cikin motata na taimake ta,” ya ce. “Lokacin da ‘yan sanda suka iso wurin, ba ta cikin hayyacinta.”
Babu tabbas kan yawan mutanen da suka yi rauni ko kuma girman raunukan da suka samu.
Wani gangamin siyasa a zaben 2019
Yanzu a jihohi 5 cikin 6 za a kammala zaben gwamnoni bayan matakin ci gaba da kidayar kuri’u a jihar Bauchi da yiwuwar samun sakamako a Talatar nan
Bayan matakin hukumar zaben Najeriya INEC na ci gaba da kidayar kuri’u a karamar hukumar Tafawa Balewa a Bauchi da yiwuwar samun sakamakon a Talatar nan, hankali ya koma kan jihohi 5 da za a kammala zaben gwamnoninsu ranar Asabar da su ka hada da Adamawa, Binuwai, Filato, Kano da Sokoto.
APC ta ki amincewa da matakin hukumar zaben a Bauchi da ta ke fargabar ya bai wa PDP damar nasara ta hanyar da sai kotu ce za ta yanke hukunci.
A jihar Kano madugun PDP Rabiu Musa Kwankwaso ya ce tazarar da su ka ba wa APC ta fi yawan kuri’u da a ka soke da hakan ke nuna da PDP za ta so a dau mataki irin na Bauchi.
Da ya ke maida martani kan rade-radin samun sabani da APC, tsohon gwamnan Kano Ibrahim Shekarau ya ce kage aka yi ma sa kuma ya na bukatar a fito don zabar APC ranar asabar.
Wani abu kuma da ke alaka da dambarwar sakamakon zaben shi ne shirin tafiya kotu da wadanda ba su gamsu ba ke shirin yi.
Sanata Sani Danladi da ya yi wa APC takarar gwamna a Taraba ya ce in da an yi adalci da zai iya rungumar kaddara.
Yanzu dai za a jira matakin hukumar zaben kan jihar Ribas a ranar Laraba bayan samun rahoton kwamitin da ya bincika birkita zaben jihar.